PATVIRTINTA

Šiaulių Stasio Šalkauskio gimnazijos

direktoriaus 2023 m. rugpjūčio 30 d.

įsakymu Nr. V-68d

**ŠIAULIŲ STASIO ŠALKAUSKIO GIMNAZIJOS** **DARBININKO PAREIGYBĖS APRAŠYMAS**

1. **BENDROJI DALIS**

1. Šiaulių Stasio Šalkauskio gimnazijos darbininkas yra priskiriamas darbininkų grupei.

2. Pareigybės lygis: darbininkas priskiriamas D lygio pareigybei.

3. Pareigybės paskirtis: atlikti nesudėtingus statybos ir inžinerijos tinklų remonto darbus pastato viduje ir lauke, remontuoti vidaus ir lauko inventorių.

4. Pavaldumas: darbininkas pavaldus ūkio dalies vedėjui.

1. **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Pastatų ir statinių priežiūros darbininkas turi žinoti, išmanyti ir naudotis:

5.1. įstaigos teritorijos, pastatų patalpų išplanavimą;

5.2. statinių, įrengimų bei komunikacijų išdėstymo planą;

5.3. pastatų ir statinių technines savybes;

5.4. einamojo remonto darbų atlikimo terminus, eiliškumą ir tvarką;

5.5. vandentiekio, kanalizacijos, elektros sistemų technologijas ir reikalavimus darbui su jomis;

5.6. darbo priemonių ir įrankių rūšis, jų darbo ir saugojimo tvarką;

5.7. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus;

5.8. bendravimo psichologijos, profesinės etikos ir elgesio kultūros pagrindus;

5.9. naudotis gaisro gesinimo priemonėmis;

5.10.suteikti pirmąją pagalbą nukentėjusiam nelaimingo atsitikimo metu;

6. Pastatų ir statinių priežiūros darbininkas privalo vadovautis:

6.1. Lietuvos Respublikos įstatymais ir poįstatyminiais aktais;

6.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

6.3. vidaus darbo tvarkos taisyklėmis;

6.4. darbo sutartimi;

6.5. šiuo pareigybės aprašymu;

6.6. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

1. **ŠIAS PAREIGAS EINANČIO DARBUOTOJO FUNKCIJOS**

7. Darbininkas atlieka šias funkcijas:

7.1. atlieka šiuos darbus:

7.1.1. pastatų ir statinių remonto darbus, kuriuos dirbti paveda tiesioginis vadovas;

7.1.2. valo pastato sienas, užsikimšusius lietvamzdžius, apžiūri ir įvertina pastatų stogus;

7.1.3. šalina vandentiekio, kanalizacijos sistemų sutrikimus;

7.1.4. remontuoja vidaus ir lauko inventorių, keičia spynas, remontuoja baldus;

7.1.5. atlieka tiesioginio vadovo pavestus kitus, tiesiogiai nesusijusius su pareigybe, darbus.

7.2. darbus atlieka pagal darbų registracijos žurnale nurodytą eiliškumą;

7.3. palaiko tvarką ir švarą darbo vietoje;

7.4. dirbant darbus naudojasi tik tvarkingais prietaisais, įrankiais, įrengimais, laiko juos tik tam skirtoje vietoje. Apie netvarkingus prietaisus informuoja savo tiesioginį vadovą;

7.5. dirbant naudojasi tik tvarkingas asmenines apsaugos priemones. Užtikrina, kad asmeninės apsaugos priemonės atitiktų higienos reikalavimus. Rūpinasi jų pakeitimu.

7.6. praneša darbo metu pastebėtus pastato sistemų gedimus tiesioginiam vadovui ir imasi priemonių jiems pašalinti;

7.7. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;

7.8. užtikrina, kad chemines valymo priemonės būtų laikomos gamintojo pakuotėse;

7.9. įstaigoje nustatyta tvarka tikrinasi sveikatą;

7.10. laikosi tarnybinės etikos reikalavimų;

7.11. suveikus signalizacijai ir esant poreikiui, atvykti apžiūrai į mokyklą nedarbo metu;

7.11. atlieka kitus, gimnazijos direktoriaus ir ūkio dalies vedėjo paskirtus darbus.

1. **ATSAKOMYBĖ**

8. Darbininkas atsako už:

8.1. teisės aktuose ir šioje pareiginėje instrukcijoje numatytų funkcijų vykdymą;

8.2. įstaigos pastatų ir statinių, komunikacijų, teritorijos bei patalpų, priskirtų jam prižiūrėti ir remontuoti tvarkingumą ir švarą;

8.3. jam patikėto inventoriaus, įrengimų ir instrumentų tinkamą naudojimą ir apsaugą;

8.4. tinkamą darbo laiko naudojimą pareigoms vykdyti;

8.5. darbo drausmės pažeidimus;

8.6. žalą, padarytą įstaigai dėl savo kaltės ar neatsargumo;

8.7. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.

9. Darbininkas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

10. Darbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_